Bretagne/Korpus-divyezhek-brezhoneg-galleg huggingface dataset:
vente de topoguides-randonnées, ouvrages sur Quimper et la région ou des affiches;
gwerzhañ sturlevrioù troiadoù-bale, levrioù diwar-benn Kemper ha Breizh pe liketennoù;
billetterie pour des excursions en  mer et rivière : croisières sur l’Odet, excursions vers les îles Glénan, l’île de Sein, Ouessant, Molène;
bilhedoù evit mont da vale war vor pe war ar stêrioù : bageadennoù war an Oded, troioù war-du  inizi Glenan, Enez-Sun, Eusa, Molenez;
une billetterie pour des spectacles divers;
bilhedoù evit arvestoù a bep seurt;
des excursions en car (circuits des églises et chapelles)
troioù e kirri-boutin (troiadoù an ilizoù hag ar chapelioù)
des tickets Atout sport : pour goûter aux activités sportives à un prix modique; 
tikedoù  Atout sport : evit ober un tañva marc’had-mat d’ar sport;
découverte du Finistère et de la Cornouaille à partir des lignes régulières d’autocars; 
ober anaoudegezh gant Penn-ar-Bed ha Bro-Gerne gant linennoù kirri-boutin ingal;
le Pass' Quimper proposant 4 visites au choix pour seulement 10€ et bien d'autres avantages;
Pass' Quimper a ginnig 4 gweladenn da zibab e 10 € hepken, ha kalz a draoù mat all;
« tout Quimper par téléphone », découvrez tout Quimper sur votre portable au 0820 16 00 29.
« Kemper a-bezh dre bellgomz », kit da welet Kemper gant ho pellgomzer hezoug d’ar 0820 16 00 29.
L’office de tourisme vous propose un choix de courts séjours, adaptés à toutes les saisons et toutes les envies à prix attractifs : Week-end en amoureux, Séjour événement, Week-end en toute liberté…
Kinnig a ra ti an douristed un dibab chomadennoù berr ha marc’had-mat , mat evit an holl goulzoù-amzer ha kement tra a vez c’hoantaet gant an dud : Dibenn-sizhun amourouzien, Chomadenn evit un darvoud, Dibenn-sizhun en ho frankiz…
Office de tourisme de Quimper Communauté
Ti an douristed Kemper Kumuniezh
Plus d'infos  sur www.quimper-tourisme.com
Gouzout hiroc’h diwar www.quimper-tourisme.com
Les recherches archéologiques ont révélé que Quimper et ses environs ont été constamment habités. 
Diskouezet eo bet gant an enklaskoù henoniel e oa bet annezet a-holl-viskoazh Kemper hag he zrowardroioù.
Des poteries néolithiques ou les restes d'un dolmen témoignent  d'une occupation aux VIe et IIIe millénaire avant J.-C. 
Abalamour da bodoù eus an Neolitik pe da aspadennoù un daol-vaen e ouzer e oa tud eno er VIvet hag en IIIe kantved a-raok J.-K.
Des vestiges de plusieurs bâtiments en torchis entourés de palissades, des oppidums et des traces d'artisanat révèlent un habitat rural au cours de l'âge du fer et de l'époque gauloise.
Dilerc’hiadoù meur a savadur ardilh kelc’hiet gant peulgaeoù, dinoù ha roudoù artizanerezh a brou e oa bet un annez war ar maez e-kerzh oadvezh an houarn ha mare ar C’halianed.
Une petite ville portuaire s'implante sur les rives de l'Odet dans le quartier actuel de Locmaria, au premier siècle de notre ère. 
Diazezet e voe ur gêrig-porzh war c’hlannoù an Oded el lec’h m’emañ karter Lokmaria bremañ, e kentañ kantved hon amzervezh.
Le site gallo-romain bénéficie de la marée remontant la ria du fleuve côtier pour développer des activités commerciales. 
Tennañ a rae ar gêr c’halian-ha-roman he mad eus ar mor a sav en aber ar stêr evit diorren ar c’henwerzh.
Des routes relient ce petit emporion à Vannes, au pays bigouden ou à Carhaix, la capitale des Osismes. 
Liammet e oa an emporion bihan-se gant hentoù ouzh Gwened, ouzh ar Vro Vigoudenn pe ouzh Karaez, kêr-benn an Osismied.
Dominant le site de Locmaria, le mont Frugy accueille des temples et une nécropole de plusieurs centaines de tombes. 
A-us Lokmaria e roe bod Menez Fruji da demploù ha d’ur vered-veur enni meur a gant bez.
Aux alentours, de riches villas côtoient des fermes de torchis entourés de palissades.
En trowardroioù e kaved kenkizoù cheuc’h e-kichen mereurioù ardilh kelc’hiet gant peulgaeoù.
Ce petit port de commerce florissant est abandonné vers la fin du IIIe siècle, alors que l'Empire romain subit une crise.
Dilezet e voe ar porzhig-kenwerzh pinvidik-se war-dro fin an IIIe kantved, pa voe skoet Impalaeriezh Roma gant un enkadenn.
Les temps légendaires, Gradlon, Saint Corentin et la fondation de Quimper
Amzer ar mojennoù, Grallon, sant Kaourantin ha diazezadur Kemper.
Aux origines de Quimper, les mythes se confondent avec les quelques récits historiques de l'époque. 
E penn kentañ istor Kemper e kemmesk ar mojennoù gant an nebeud danevelloù istorel eus an amzer-hont.
Daté de 1235, la Vie de Saint Corentin attribue la fondation de la ville à Gradlon vers les Ve ou VIe siècle. 
Buhez sant Kaourantin, eus 1235, a gont penaos e oa bet diazezet kêr gant Grallon war-dro ar Vvet pe ar VIvet kantved.
Roi de la ville d'Ys, Gradlon aurait fait don de son château situé au confluent de l'Odet à l'ermite Corentin pour édifier sa cathédrale. 
Grallon, roue Kêr-Iz, en dije roet e gastell e kember an Oded d’ar penitiour Kaourantin evit sevel e iliz-veur.
Ce roi légendaire apparaît également dans le second livre de la Vie latine de Saint Guénolé écrit vers 880.
Dont a ra ar roue mojennel-se war wel ivez en eil levr Buhez latin Sant Wennole bet skrivet war-dro 880.
Gradlon est le personnage central de la légende de la ville d'Ys, sorte d'Atlantide bretonne, dont les origines se perdent dans la tradition orale celtique. 
Grallon eo tudenn greiz mojenn Kêr-Iz, ur seurt Atlantis mod Breizh, en em goll hec’h orin en hengoun dre gomz ar Gelted.
Au fil des siècles, les conteurs bretons et les écrivains se sont appropriés ce mythe pour l'enrichir et créer de nombreuses variantes au gré de leur imagination. 
A-hed ar c’hantvedoù e oa bet piaouet ar vojenn-se gant ar gonterien hag ar skrivagnerien vreizhat, hag int ha pinvidikaat anezhi, ha krouiñ e-leizh a adstummoù anezhi hervez o faltazi.
Historiquement, il est probable que l'évêché fut fondé à l'époque carolingienne. 
Hervez an Istor e oa bet diazezet an eskopti da vare ar Garolingiz.
Les fouilles archéologiques ont révélé qu'à la fin du Xe siècle, un véritable plan d'urbanisme se structura autour d'une nouvelle cathédrale romane.
Diskouezet eo bet gant ar furchadennoù henoniel e oa, e fin an Xvet kantved, ur gwir steuñv kêraozerezh frammet en-dro d’un iliz-veur romanek nevez.
Le bas Moyen-âge, entre pouvoir épiscopal et pouvoir ducal
Ar Grennamzer izelañ, etre galloud an eskob ha galloud an dug
A la fois centre religieux et politique, la ville est écartelée entre les pouvoirs  de l'évêque et ceux du duc. 
Ur greizenn relijiel ha politikel war un dro e oa kêr, ha sachet e oa etre galloud an eskob ha hini an dug.
La « Terre de l'Église » comprend tout le Quimper intra-muros et le territoire au nord des remparts de la ville. 
E « Douar an Iliz » e oa al lodenn eus kêr zo e-barzh ar ramparzhioù hag an dachenn zo en norzh dezho.
L'évêque dispose des mêmes pouvoirs qu'un seigneur laïc : il peut rendre la justice, condamner et imposer des banalités aux Quimpérois.
Gant an eskob e oa ar memes galloudoù ha gant un aotrou laik : gallout a rae rentañ ar justis, kastizañ an dud ha sevel tailhoù diwar Gemperiz.
Le duc exerce son pouvoir sur la Terre au duc, un faubourg se développant au delà du Steïr, à l'ouest des remparts.
Embreger a rae an dug e c’halloud war Douar an dug, ur fabourzh o kreskiñ en tu-hont d’ar Stêr Deir, er c’hornôg d’ar ramparzhioù.
Quimper intra-muros occupe une superficie d'une quinzaine d'hectares entourée par 1500 mètres de murailles bordées par le Frout, l'Odet et le Steir. 
Ur pemzek hektar bennak a yae gant Kemper, gronnet gant ur voger-greñv 1500 m bordet gant ar Froud, an Oded hag ar Stêr Deir.
Vers 1450, environ 4500 personnes y résident. 
E-tro 1450 e oa war-dro 4500 a dud o chom eno.
Partiellement urbanisé, cet espace accueille des champs, des vergers et des jardins dans sa partie haute, tandis que la partie basse accueille le Palais des évêques, les maisons des chanoines et des bourgeois.  
Ur gêr e oa an dachenn-se evit un darn, met reiñ a rae bod ivez da barkeier, gwerjeoù ha liorzhoù en he lodenn uhelañ, hag el lodenn izelañ e kaved Palez an eskibien, tiez ar chalonied hag ar vourc’hizien.
Les maisons à colombages, similaires à celles actuellement présentes dans le vieux Quimper, bordent les ruelles sinueuses et partiellement pavées.
A-hed ar straedoùigoù kammigellek ha pavezet evit un darn e kaved tiez o frammoù koad heñvel ouzh ar re a weler bremañ e karter kozh Kemper.
La renaissance et les temps modernes, Quimper sous la contre-réforme
An Azginivelezh hag an amzerioù modern, Kemper da vare an Enepdisivoud
Avec le rattachement de la Bretagne à la France en 1532, la rivalité entre le pouvoir  épiscopal et ducal persiste mais s'atténue. 
Goude ma voe staget Breizh ouzh Bro-C’hall e 1532 e kendalc’has ar c’hevezerezh etre galloud an eskob ha hini an dug, en ur wanaat koulskoude.
Une oligarchie de petite noblesse et de bourgeoisie moyenne s'affirme. 
Dont a reas war wel un oligarkiezh gant noblañsoù izel ha bourc’hizien etre.
Elle fournit nombres de médecins, d'avocat, ou de marins tels que l'amiral de Kergelen. 
Gant honnezh e vo pourchaset e-leizh a vezeien, a alvokaded pe a vartoloded evel an amiral Kergelenn.
Ces grandes familles se font édifier dans la cité des hôtels particuliers et acquièrent des domaines ruraux. 
Gant ar familhoù bras-se e veze lakaet sevel osteloù prevez hag e veze prenet douaroù war ar maez.
Quimper compte 9000 habitants à la fin du XVIIe siècle. 
E fin ar XVIIvet kantved e oa 9000 a annezidi e Kemper.
L'enceinte de la ville, ayant perdue sont utilité militaire, n'est plus entretenue. 
Ne raed ket ken war-dro mogerioù-kreñv kêr, deuet da vezañ didalvoud evit ar soudarded.
Tandis que des portes fortifiées sont démolies, la construction de nouveaux ponts améliorent les conditions de circulation. 
Tra ma veze difreget dorioù kreñvaet e saved pontoù nevez evit aesaat an tremenerezh.
Mais la ville a hérité du Moyen-âge d'une organisation anarchique et insalubre. 
Met un aozadur dizurzh ha diyec’hed he doa bet kêr en hêrezh eus ar Grennamzer.
En 1762, un incendie ravage les maisons en bois de la rue Kéréon. 
E 1762 e oa bet drastet tiez koad straed ar Gereon gant an tan-gwall.
Chargé d'établir un nouveau plan de construction, l'ingénieur André rectifie le tracé de la rue et construit des bâtiments aux façades de pierre.
Karget e oa bet an ijinour André d’ober un tres sevel nevez : reizhet en doa tres ar straed ha savet batisoù gant talbennoù maen.
Conséquence de la contre-réforme, la multiplication des ordres religieux amène la construction à Quimper de plusieurs édifices religieux.
Da-heul an Enepdisivoud e oa bet muioc’h-mui a urzhioù relijiel, ha dre se e voe savet e Kemper meur a savadur relijiel.
Des excès de la Révolution à la courte prospérité sous l'Empire
Eus dirollerezh an Dispac’h d’ar mare berzh berr dindan an Impalaeriezh
En janvier 1790, Quimper est désigné comme chef-lieu du département. 
E miz Genver 1790 e oa bet lakaet Kemper da bennlec’h an departamant.
Joseph Le Guillou de Kerincuff devient le premier maire.
Jozef ar Gwilhoù a Gerinkuñv a zeuas da vezañ ar maer kentañ.
La constitution civile du clergé est mal accueillie par les Quimpérois. De nombreux prêtres réfractaires s'exilent. 
Degemeret fall e oa bet al lezennoù nevez evit ar veleien gant Kemperiz, ha kalz a veleien didou a guitaas ar vro.
Les congrégations religieuses sont supprimées en 1792. 
Divodet e oa bet ar breuriezhoù relijiel e 1792.
La vente des biens du clergé profitent quelques familles d'acquéreurs. 
Un nebeud tiegezhioù prenerien a reas o mad eus gwerzh madoù ar gloer.
Les couvents et autres bâtiments des ordres religieux sont reconvertis en caserne, en prisons, ou accueillent de nouvelles administrations.
Treuzfurmet e voe ar c’houentoù ha savadurioù all an urzhioù relijiel e kazarnioù, e prizonioù, pe lakaet e voent da reiñ bod da velestradurezhioù nevez.
Sous le régime de la Terreur, les excès révolutionnaires se multiplient : chasse aux prêtres réfractaires, vague d'arrestations et d'exécutions publiques, saccage de la cathédrale et des églises, brûlis de statues et de reliques...
E-pad ar Spont Bras e voe gwashaet dirollerezh an Dispac’h : lakaet e voe an hu war ar veleien didou, ur bern tud a voe harzet ha dibennet dirak an holl, drailhet e voe an iliz-veur hag an ilizoù, devet e voe delwennoù ha relegoù...
Aux tumultes de la période révolutionnaire succède une époque de relative prospérité durant le Consulat et l'Empire. 
Goude freuz mare an Dispac’h e teuas ur mare pinvidik a-walc’h e-pad ar Goñsuliezh hag an Impalaeriezh.
Le blocus maritime de Brest par la marine britannique profite à Quimper. 
Un dra vat evit Kemper e voe blokus-mor Brest gant morlu Breizh-Veur.
Le petit port de commerce sur l'Odet devient l'entrepôt de la marine de guerre et marchande. 
Ar porzh-kenwerzh bihan war an Oded a zeuas da vezañ ur sanailh evit ar morlu hag ar verdeadurezh kenwerzh.
Mais la paix de 1815 met fin à cette intense activité.
Met gant ar peoc’h e 1815 e voe lakaet un termen d’an oberiantiz fonnus-se.
L'aventure urbaine et industrielle du 19e siècle
Avantur kêr hag ar greanterezh en 19vet kantved
Quimper souhaite en finir avec la structure médiévale à l'origine du faible développement de la ville. 
C’hoant he doa bet Kemper da echuiñ gant ar framm eus ar Grennamzer a vire ouzh kêr da ziorren.
Le centre-ville est réaménagé afin d'en faciliter les accès et ouvrir de nouvelles rues. 
Adterket e voe kreiz kêr evit ma vije aesoc’h mont di ha digeriñ straedoù nevez.
De nouvelles halles sont construites, rue Saint François, à l'emplacement du couvent des Cordeliers. 
Savet e voe ur c’hoc’hu nevez, er straed Sant Frañsez, el lec’h ma oa kouent ar Gordennerien.
La mairie déménage place Saint-Corentin dans l'ancien hôtel particulier de Guernisac. 
Mont a reas an ti-kêr d’ar blasenn Sant Kaourantin, en ostel prevez kozh Guernisac.
Plus ouverte et aérée, la ville quitte sont corset médiéval et s'étend des deux côtés des rives de l'Odet.
Setu kêr digoroc’h hag aerietoc’h, kuitaet ganti korfkenn strizh ar Grennamzer, o’n em astenn war daou ribl an Oded.
Saccagés lors de la période révolutionnaire, les édifices religieux sont restaurés ou reconstruits. 
Renevezet pe adsavet e voe ar savadurioù relijiel mazaouet da vare an Dispac’h.
Les flèches pour les tours de la cathédrale, classée monument historique en 1847,  sont bâties en 1857 par Joseph Bigot. 
E 1857 e voe savet gant Joseph Bigot ar c’horzennoù evit tourioù an iliz-veur, a oa bet rummet monumant istorel e 1847.
L'architecte poursuit sont travail en construisant le musée des beaux arts en 1872. 
Kenderc’hel a reas ar savour e labour dre sevel mirdi an arzoù-kaer e 1872.
Le théâtre Max Jacob est construit en 1904.
E 1904 e voe savet ar c’hoariva Max Jacob.
L'arrivée du chemin de fer en 1864 amène de nouvelles activités industrielles. 
Donedigezh an hent-houarn  e 1864 a zegasas obererezhioù greantel nevez.
La faïencerie trouve de nouveaux débouchés. 
Kavet e voe  muioc’h a sav d’ar feilhañserezh.
Des industries agroalimentaires (conserveries, usines à glace) et d'autres entreprises occupent de nouvelles zones industrielles.
Greanterezhioù gounezvouederezh (friturioù, uzinoù skorn) hag embregerezhioù all a ziazezas e takadoù greanterezh nevez.
D'une guerre à l'autre : 1914 – 1944
Eus an eil brezel d’egile : 1914 – 1944
Pour honorer la mémoire des 556 Quimpérois tombés au front de la Première Guerre mondiale, la Ville fait édifier un mémorial dans l'escalier d'honneur de la mairie. 
Evit enoriñ eñvor ar 556 a Gemperiz lazhet war dalbenn ar Brezel-bed Kentañ e lakaas kêr sevel ur c’hounlec’h e skalier a enor an ti-kêr.
Les peintures de Charles Godeby représentent des scènes de bataille.
Taolennet ez eus emgannoù gant livadurioù Charles Godeby.
Durant l'entre-deux guerres, de nouveaux lotissements se construisent.
Etre an daou vrezel e voe savet lodennaouegoù nevez e-leizh.
Les cités ouvrières jouxtant les secteurs industriels côtoient  des lotissements plus élégants sur les quais ou dans les quartiers du palais de justice. 
Karterioù evit micherourien, sko ouzh an takadoù greanterezh, a gaver e-kichen lodennaouegoù mistroc’h war ar c’haeoù pe e karter al Lez-varn.
L'architecte Olier Mordrel conçoit des bâtiments au style tranché et aux nouveaux matériaux. 
Gant an tisavour Olier Mordrel e voe empennet savadurioù gant ur stil dezho o-unan, graet gant danvezioù nevez.
La « Ty Kodak », maison et boutique du photographe Villard situé près de la cité de Kerguelen, témoigne de son œuvre résolument moderne.
« Ty Kodak », ti ha stal al luc’hskeudennour Villard tost da geoded Kergelenn, zo un testeni eus e oberenn vodern ken-ha-ken.
Occupée par les Allemands le 18 juin 1940, Quimper, bien qu'épargné par les bombardements subit les privations, les arrestations et les déportations. 
Ac’hubet e oa bet Kemper gant an Alamaned d’an 18 a viz Mezheven 1940, ha daoust ma voe espernet kêr gant ar bombezadegoù, he doa bet da c’houzañv diwar an diouer a voued hag an dud harzet pe deportet.
A l'annonce du débarquement en Normandie, les maquisards bretons libèrent la ville le 8 août 1944 après de violents combats.
Pa glevas paotred ar strouezh e Breizh e oa bet un dilestradeg e Normandi, e voe dieubet kêr ganto d’an 8 a viz Eost 1944, goude emgannoù feuls.
L'escalade démographique et urbaine contemporaine
Kresk kêr hag he foblañs en istor a vremañ
Au lendemain de la Seconde Guerre mondiale, le baby-boom entraine une grave crise du logement. 
War-lerc’h an Eil Brezel-bed e oa bet un enkadenn c’hrevus gant al lojeiz abalamour d’ar baby-boom.
Quimper doit trouver de nouveaux terrains constructibles. 
Ret e oa da Gempêr kavout tachennoù all da sevel tiez.
La fusion en 1960 des municipalités d'Ergué-Armel, de Kerfeunteun, de Penhars et de Quimper dans un même ensemble, le grand Quimper, permet à la ville de devenir une véritable métropole.
E 1960 e oa bet kendeuzet an Erge-Vihan,  Kerfeunteun, Penharz ha Kemper er memes hollad, Kemper vras, a reas da gêr Gemper dont da vezañ ur gwir veurgêr.
Quimper, comptant désormais 50 000 habitants, fait bâtir de grands ensembles dans le quartier de Kermoysan. 
Kemper, 50 000 a annezidi enni hiviziken, a lakaas sevel kenstrolloù kendioù bras e karter Kervoezan.
Les quartiers pavillonnaires et les zones d'activité se multiplient en périphérie de la ville. 
Muioc’h-mui a garterioù gant tiez bihan hag a dakadoù labourerezh a baotaas war lezioù kêr.
Ces changements bouleversent le paysage et l'identité des anciennes communes rurales environnantes.
Gant ar cheñchamantoù-se e voe reveulziet doare ar maezioù hag identelezh ar c’humunioù kozh diwar ar maez tro-war-dro.
Dès 1960, Les transports se développent par le percement de nouvelles voies, la création de rocades et de ponts. 
Adalek 1960 e tiorroas an treuzdougen : toullet e voe hentoù nevez, krouet e voe hentoù-tro ha pontoù.
Un réseau de bus urbains est mis en place. 
Lakaet e voe ur rouedad busoù war-sav e kêr.
Des liaisons aériennes quotidiennes avec Paris, le TGV et la voie express desservent Quimper.
Pelloc’h e vez darempredet Kemper gant kirri-nij bemdez adalek Pariz, an TTB hag an hent-tizh.
La zone industrielle de l'Hippodrome est crée en 1962. 
E 1962 e oa bet krouet takad greanterezh ar Redva-kezeg.
Dans les années 90, le secteur de Creac'h Gwen accueille la technopole de Quimper Cornouaille. 
Er bloavezhioù 90 e oa bet roet bod d’an teknopol Kemper Kerne gant tachad Krec’h Gwenn.
L'enseignement supérieur se développe par l'ouverture du pôle Pêr-Jakez Hélias de l'Université Bretagne Ouest (UBO) et de l'Institut supérieur  de gestion Asie Pacifique (ISUGA).
Diorren a reas an deskadurezh uhel gant digoradur ar pol Pêr-Jakez Helias e Skol-veur Breizh Izel (SBI) hag an ensavadur uhel war ar merañ diazad Azia Habask (ENUMA).
Le regroupement des communes de la zone urbaine se poursuit par la création en 1993 de Quimper Communauté, composé d'Ergué-Gabéric, Guengat, Plogonnec et Quimper. 
Kendalc’het e oa bet da strollañ kumunioù en takad kêrel gant krouidigezh Kemper Kumuniezh e 1993. Enni e kaver an Erge-Vras, Gwengad, Plogoneg ha Kemper.
Elle s'élargit par l'adhésion de Plonéis, Pluguffan et Plomelin en 1997, puis Locronan en 2011.
Ledanaet e voe c’hoazh gant emezeladur Ploneiz, Pluguen ha Ploveilh e 1997, ha goude-se gant hini Lokorn e 2011.
Le label ville d’art et d’histoire
Al label kêr arz hag istor
La Ville de Quimper bénéficie du label “ville d’art et d’histoire” depuis 1989, année de la signature de la première convention élaborée en concertation avec le Ministère de la Culture et de la Communication.
Al label « kêr arz hag istor » zo gant kêr Gemper abaoe 1989, ar bloavezh ma voe sinet an emglev kentañ savet asambles gant Ministrerezh ar Sevenadur hag ar C’hehentiñ.
Cette convention fixe le cadre des actions d’animation et de valorisation des patrimoines, définit les objectifs et précise le volet financier. 
Gant an emglev-se e vez roet ur framm d’an obererezhioù da vevaat ha da dalvoudekaat ar gladoù, lakaet ar palioù da dizhout ha resisaet an traoù a-fet an arc’hant.
Depuis 1989, Quimper fait partie du réseau national des Villes et Pays d'art et d'histoire. 
Abaoe 1989 emañ Kemper e-barzh rouedad vroadel ar C’hêrioù hag ar Broioù arz hag istor.
Ce label est décerné par le ministère de la Culture et de la Communication et est une reconnaissance de l’intérêt du patrimoine architectural, historique et culturel de la ville. 
Gant ministrerezh ar Sevenadur hag ar C’hehentiñ e vez roet al label-se, hag anavezet eo bet er mod-se pegen talvoudus eo glad kêr a-fet ar savadurioù, an istor hag ar sevenadur.
Il garantit les compétences des guides conférenciers et la qualité des actions du service du patrimoine.
Gwarantiñ a ra barregezh an heñcherien-prezegerien ha kalite oberoù servij ar glad.
Une équipe a été constituée au fil des années pour mettre en œuvres toutes les actions liées au label : organisation de visites, mise en place de projets pédagogiques, d’exposition…
A-hed ar bloavezhioù ez eus bet savet ur skipailh evit lakaat an holl oberoù liammet ouzh al label da dalvezout : aozañ gweladennoù, lakaat war-sav raktresoù pedagogel, diskouezadegoù…
En haut de la place au Beurre, se dresse la haute silhouette de l’hôtel particulier dit « hôtel de Boisbilly ». 
E krec’h plasenn an Amann Kozh en em ziskouez diskeud uhel an ostel lesanvet “ostel Boisbilly”.
Il doit son nom à un chanoine, Jean-Jacques Archambault Provost de Boisbilly (1735-1786). 
Dont a ra e anv eus ur chaloni, Jean-Jacques Archambault Provost de Boisbilly (1735-1786).
Docteur en théologie de la Sorbonne, vicaire général du diocèse de Rennes, il était abbé commendataire du Tronchet et chanoine de Quimper. 
Bez’ e oa doktor war an doueoniezh er Sorbonne, vikel vras en eskopti Roazhon, abad in commendam, er Granneg ha chaloni e Kemper.
Il  possédait une des plus érudites bibliothèques de Quimper et  on lui doit par ailleurs un plan de la cathédrale dressé en 1770 qui est une des sources les plus importantes sur la cathédrale avant la Révolution.
Perc’henn e oa war unan eus al levraouegoù gouiziekañ e Kemper, ha gantañ e oa bet savet un tres eus an iliz-veur e 1770, anezhañ unan eus ar mammennoù pouezusañ diwar-benn an iliz-veur a-raok an Dispac’h.
Le monument est un des rares exemples quimpérois d’hôtel entre cour et jardin. 
Ar monumant zo unan eus an nebeud skouerioù a ostelioù etre ur porzh hag ul liorzh e Kemper.
Il s’étend jusqu’à la chapelle du collège des Jésuites et jouit d’une vue privilégiée sur la ville. 
En em astenn a ra betek chapel skolaj ar Jezuisted, ha kaer-kenañ eo ar gwel war kêr pa vezer ennañ.
La maison possède par ailleurs un certain nombre d’éléments patrimoniaux remarquables, notamment une belle façade du 17e siècle avec une corniche denticulée et un balcon avec une ferronnerie du  18e siècle. 
A-hend-all ez eus un toullad elfennoù glad eus ar c’hentañ gant an ti, da skouer un talbenn brav eus ar 17vet kantved gant ur rizenn dantelezet hag ur balkon gant un houarnaj eus an 18vet kantved.
En toiture, il est possible d’observer deux hautes souches de cheminées en pierres de taille ainsi que deux épis de faîtage en plomb en forme de chapiteaux corinthiens. 
War an doenn e c’haller gwelet div sichenn siminal uhel e mein benet ha daou veg kandailh plom e stumm togennoù korintek.
A l’intérieur, de belles boiseries 18 e sont encore visibles ainsi qu’une cheminée en marbre blanc de la deuxième moitié du 18 e siècle. 
En diabarzh e c’haller gwelet c’hoazh koadajoù brav eus an 18vet kantved hag un oaled e marmor gwenn eus eil hanterenn an 18vet kantved.
Des visites de cet édifice sont organisées chaque année le troisième week-end de septembre à l’occasion des Journées du Patrimoine.
Bep bloaz e vez aozet gweladennoù er savadur-se e-pad trede dibenn-sizhun miz Gwengolo da-geñver Devezhioù ar Glad.
Cet hôtel particulier abrite depuis juin 2005 le service de l’animation de l’architecture et du patrimoine, devenant ainsi la « Maison du Patrimoine ». 
Abaoe miz Mezheven 2005 e ro bod an ostel prevez-se d’ar servij da vevaat ar savouriezh hag ar glad, ha deuet eo da vezañ evel-se « Ti ar Glad ».
Il offre au service une lisibilité sur une surface de plus de 200 m2. 
Aesoc’h eo mont en-dro ar servij, gant ur gorread ouzhpenn 200 m².
Cette bâtisse remarquable du XVIIe siècle constitue par ailleurs le point de départ des visites guidées de la ville et un lieu d'accueil pour les scolaires. 
Al lec’h ma loc’h ar gweladennoù heñchet eus kêr hag ul lec’h degemer evit ar skolidi eo ivez ar batis kaer-se eus ar XVIIvet kantved.
La Maison du Patrimoine fait ainsi revivre ce haut lieu de l’architecture et de l’histoire quimpéroise.
Al lec’h meur-se eus savouriezh hag istor Kemper a vez lakaet da advevañ evel-se gant Ti ar Glad.
Si vous souhaitez recevoir par email ou courrier nos programmes de visites, d’expositions, de projets…,  vous pouvez en faire la demande à l’adresse suivante 
M’hoc’h eus c’hoant da resev dre bostel pe dre lizher hor programmoù gweladennoù, diskouezadegoù, raktresoù..., e c’hallit goulenn er chomlec’h-mañ
Service de l'Animation du patrimoine de la ville de Quimper
Servij da vevaat glad kêr Gemper
Quelques lieux à visiter
Un nebeud lec’hioù da weladenniñ
Les fortifications de Quimper
Mogerioù-kreñv Kemper
Comme celle de la ville, l'histoire des origines des fortifications demeure obscure. 
Amsklaer e chom istor orin ar mogerioù-kreñv, evel ma’z eo istor kêr.
L'enceinte primitive, peu étendue n'englobe que les environs immédiats de la cathédrale (Tour-du-Chastel). 
Ne oa gronnet nemet trowardroioù an iliz-veur (Tour ar C’hastell) gant ar voger-dro gentañ na oa ket gwall vras.
Elle ne consiste probablement qu'en palissades jalonnées de quelques poternes. 
Moarvat ne oa anezhi nemet peulgaeoù gant un nebeud dorioù-kuzh.
Elle s'étend à l'est vers le confluent de l'Odet et du Frout.  
En em astenn a rae er reter war-du kember an Oded hag ar Froud.
A l'ouest, elle ne comprend qu'une partie de la rue Keréon et du Guéodet. 
Er c’hornôg ne oa nemet ul lodenn eus straed ar Gereon hag eus straed ar Geoded a oa e-barzh ar voger-dro.
La  porte principale de la rue Keréon appelée Portz Men (porte de pierre) est surmontée d'une tour de guet. 
Dor bennañ straed ar Gereon, anvet Porzh Maen, zo ur gedig a-us dezhi.
Une seconde ouverture existe rue du Guéodet.
Bez’ ez eus un eil digor e straed ar Geoded.
Au XIVe siècle la ville a quitté son écrin du Haut Moyen-Âge. 
Er XIVvet kantved e oa bet kuitaet gant kêr he skrin eus ar Grennamzer.
Un rempart en pierres, à mâchicoulis, surmonté d'un chemin de ronde a succédé à cette première enceinte sous les règnes des ducs Jean I le Roux (1237-1286) et de Jean II (1286-1305). 
Deuet e oa ur ramparzh maen, gant balegoù-tarzhell, e-lec’h ar voger-dro gentañ, dindan ren an duged Yann Iañ ar Rouz (1237-1286) ha Yann II (1286-1305).
La cité médiévale de Quimper est close par 1500 mètres de murailles baignées par le Frout, l'Odet et le Steir. 
Klozet e oa kêr gozh Kemper gant 1500 metr a vogerioù douret gant ar Froud, an Oded hag ar Stêr Deir.
Au nord, des larges douves d'une quinzaine de mètres protégent les remparts d'une attaque venant de la terre. 
En norzh, douvezioù ur pemzek metr bennak ledander a wareze ar ramparzhioù diouzh an argadennoù a zeue eus an douar.
Ces hauts murs sont protégés de distance en distance par des tours de défense. 
Gwarezet e oa ar mogerioù-uhel-se gant tourioù-difenn lakaet amañ hag ahont.
La plus imposante d'entre-elles, la Tourbie ou tour Bihan ou Bizien sert également de logis au gouverneur de la place jusqu'au 16e siècle. 
An hini brasañ anezho, an Tourbi pe tour Bihan pe tour Bizien, a dalveze ivez da lojeiz da ouarnour ar c’hreñvlec’h betek ar 16vet kantved.
D'un diamètre de dix-huit mètres, ses murs atteignent une épaisseur de quatre mètres. 
Triwec’h metr e oa e dreuzkiz, ha betek pevar metr ledander e oa e vogerioù.
Une seule tour subsiste encore aujourd'hui :  la tour Nevet. 
Ne chom nemet un tour hiziv an deiz : an tour Neved.
Elle porte la marque des XIVe et XVe siècles, dans sa partie basse deux canonnières ont été aménagées au quinzième siècle pour adapter l'ouvrage aux progrès de l'artillerie. 
Anat eo warnañ ez eo eus ar XIVvet hag eus ar XVvet kantved. Toullet e oa bet div darzhell en e lodenn izelañ er pemzekvet kantved evit reizhañ ar savadur diouzh araokadennoù ar c’hanolioù.
Elle permet d'imaginer l'importance des fortifications aujourd'hui disparues.
Gantañ e c’haller ijinañ pegen bras e oa ar mogerioù-kreñv aet da get en deiz hiziv.
Quelques tronçons des anciens remparts subsistent néanmoins. 
Koulskoude e chom darnoù eus ar ramparzhioù kozh.
Une portion autrefois bordée par l'Odet s'étend de l'ancien évêché jusque là où s'élevait jadis la Tour Pennalen.  
Ul lodenn, bordet gant an Oded gwechall, en em astenn eus an eskopti kozh betek al lec’h ma oa an tour Pennalenn en e sav.
Rue de Juniville, un autre pan de muraille a été mis en valeur lors du percement de la rue. 
E straed Juniville e oa bet talvoudekaet ur pennad-moger all pa oa bet toullet ar straed.
Vers la rue des Douves, une portion de rempart encadre la dernière tour de défense de la ville. 
War-dro straed an Douvezioù ez eus un tamm ramparzh a bep tu da dour-difenn diwezhañ kêr.
Une autre portion imposante de rempart sert encore de clôture au collège La Tour d'Auvergne donnant sur la place de la Tourbie. 
Ul lodenn vras all eus ar ramparzhioù a dalvez da glozañ ar skolaj an Tour d'Auvergne a sko war blasenn an Tourbi.
Enfin, le long du Pichery le promeneur peut également observer quelques pans de murailles sur lesquelles ont été bâties des maisons d'habitations.
Erfin, a-hed ar Picheri, e c’hall ar bourmenerien gwelet un nebeud mogerennoù zo bet savet tiez-annez warno.
Six portes fortifiées permettaient de pénétrer dans la ville.  
Dre c’hwec’h dor kreñvaet e c’halle an den mont e kêr.
Près de la Tourbie, une porte avec pont-levis accueillait les voyageurs venant de Briec, Châteaulin ou Brest.
Tost d’an Tourbi e oa un nor gant ur pont-gwint ma veze degemeret ar veajourien a zeue eus Brieg, Kastellin pe Brest.
Les portes Sainte-Catherine, Saint-François, Médard, Saint-Antoine et des Reguaires complétaient ce dispositif. 
Klokaet e oa ar savadur-se gant porzhioù Santez Katell, Sant Frañsez, Medard, Sant-Anton hag ar Rakkêr.
En période de troubles, seules les portes Médard et Sainte-Catherine demeuraient accessibles. 
D’ar mareoù freuz ne c’halled mont nemet dre borzhioù Medard ha Santez Katell.
Cette dernière était certainement la plus imposante, avec son pont-levis encadré par deux fortes tours. 
Homañ ziwezhañ e oa an hini veurdezusañ, moarvat, gant he font-gwint sterniet gant daou dour bras.
La porte Médard était elle-même défendue par un pont-levis et deux herses. 
Difennet e oa porzh Medard gant ur pont-gwint ha div gloued.
Près de son emplacement se dresse encore de nos jours une élégante échauguette à encorbellement.
Tost d’al lec’h ma oa ez eus ur gedig korbellek mistr en deiz hiziv.
Un petit château ducal s'élèvait au confluent de l'Odet et du Steir et permettait de battre le lit des deux cours d'eau. 
E kember an Oded hag ar Stêr Deir e oa ur c’hastellig dugel en e sav hag a skoe war naozioù an div stêr.
Sa construction a connu de nombreuses péripéties. 
Un toullad darvoudoù a oa bet pa oad o sevel anezhañ.
En 1209-1210, Guy de Thouars, époux de la duchesse Constance de Bretagne entame, sur des terrains relevant du fief épiscopal, la construction d'une maison fortifiée et s'attire les ires de l'évêque qui jette l'interdit sur la terre ducale. 
E 1209-1210, Gwion Thouars, pried an dugez Konstanza Vreizh, a grogas da sevel un ti kreñvaet war douaroù a oa e dalc’h an eskob. Fuloret-ruz e oa bet an eskob, hag eñ ha lakaat berz war douar an dug.
L'édifice est finalement détruit. 
Distrujet e voe ar savadur a-benn ar fin.
Deux siècles plus tard (1399) Jeanne de Navarre, veuve de Jean IV tente, elle aussi, de faire bâtir une forteresse sur le même lieu. 
Daou gantved diwezhatoc’h (1399) e klaskas ivez Janed Navarra, intañvez Yann IV, lakaat sevel ur c’hreñvlec’h er memes lec’h.
L'évêque excommunie les officiers du duc et jette l'interdit sur l'ensemble du diocèse.
Eskumunuget e voe ofiserien an dug gant an eskob, ha hennezh da lakaat berz war an eskopti a-bezh.
Le chantier est une fois encore interrompu. 
Torret e voe ar chanter ur wech c’hoazh.
L'affaire est même portée devant le pape, sans résultat. 
Betek ar pab e voe kaset an afer zoken, hep disoc’h ebet.
En 1452, le duc Pierre II poursuit les travaux de construction de la forteresse malgré l'opposition de l'évêque. 
E 1452 e kendalc’has an Dug Pêr II gant al labourioù da sevel ar c’hreñvlec’h daoust da eneberezh an eskob.
Après de nombreux arbitrages, le duc voit finalement son droit à la garde des murailles reconnu. 
Goude ma voe klasket kompezañ an traoù meur a wech e voe anzavet d’an dug, a-benn ar fin, ar gwir da sevel mogerennoù.
Le château ducal aussi appelé « petit château » est terminé en 1453 et le duc s'engage également à réparer l'enceinte murale qui menace alors de tomber en ruine.
E 1453 e voe echuet kastell an dug, anvet ivez “kastellig”, ha gouestlañ a reas an dug ratreañ ivez ar voger-dro a ginnige kouezhañ en he foull da neuze.
La cathédrale Saint-Corentin
Iliz-veur Sant-Kaourantin
Au début du XIIIe siècle, la politique de Philippe-Auguste instaure de manière pratiquement définitive l'influence de l'Ile-de-France sur la Bretagne, soutenue par une administration d'origine française.
E penn kentañ an XIIIvet kantved e oa bet diazezet da vat pe dost levezon Enez-Frañs war Breizh gant politikerezh Fulup-Aogust, harpet gant ur velestradurezh a zeue eus Bro-C’hall.
Dès 1239, l'évêque de Quimper, Raynaud, lui aussi d'origine française, décide la fondation d'un nouveau chœur destiné à remplacer celui de l'époque romane. 
Kerkent ha 1239 e tivizas eskob Kemper, Raynaud, eus Bro-C’hall eñ ivez, sevel ur c’heur nevez da lakaat e-lec’h ar c’heur eus ar mare romanek.
Il entame ainsi, à l'extrême ouest, le chantier d'une grande cathédrale gothique qui va s'inspirer des constructions d'Ile-de-France et devenir à son tour un lieu d'expérimentation d'où sortiront plus tard des formules adoptées par toute la Basse Bretagne.
Boulc’hañ a reas evel-se, er c’hornôg, chanter un iliz-veur c’hotek a voe levezonet gant savadurioù Enez-Frañs hag a zeuas da vezañ, d’he zro, ul lec’h arnodiñ evit doareoù sevel a voe implijet diwezhatoc’h e Breizh-Izel a-bezh.
Le chœur présente quatre travées droites avec déambulatoire et chapelles latérales. 
Er c’heur ez eus pevar zreuziad eeun gant un dro-geur ha chapelioù-kostez.
Il est prolongé vers l'est d'un chevet à trois pans qui ouvre sur un rond-point formé de cinq chapelles et d'une chapelle absidale de deux travées et à chevet plat consacrée à la Vierge.
Astennet eo war-du ar reter gant ur penn-chantele trizalbennek a zigor war un adreñv-keur stummet gant pemp chapel hag ur chapel-absidenn gouestlet d’ar Werc’hez, enni daou dreuziad hag ur penn-chantele plat.
La nef est formée de six travées dont une au niveau des tours de la façade et flanquée de doubles bas-côtés, un large et un étroit (fractionné en chapelles latérales) dans le prolongement des dispositions du chœur. 
Stummet eo an nev gant c’hwec’h treuziad. Unan anezho zo a-live gant tourioù an talbenn, gant adkostezioù doubl a bep tu dezhañ, unan ledan hag unan strizh (rannet e chapelioù-kostez) a-eeun gant kinkladurioù ar c’heur.
Un transept saillant relie ces deux parties, dont l'importance rappelle le programme des grandes cathédrales d'Ile-de-France au début du XIIIe siècle.
Liammet eo an div lodenn-se gant ur groazenn valirek, ken bras ma tegas da soñj eus ilizoù-meur Enez-Frañs e penn kentañ an XIIIvet kantved.
La date de 1239, qui marque la volonté de l'évêque, n'implique pas une construction immédiate. 
Ar bloaziad 1239 a verk c’hoant an eskob ha ne dalvez ket e oa bet savet ar c’heur diouzhtu er bloavezh-se.
L'observation des profils des piliers, de leurs bases, des chapiteaux, l'implantation des croisées d'ogives du déambulatoire ou l'alignement des travées laissent au contraire imaginer que la construction s'est étalée dans le temps.
Pa seller ouzh ar pileroù, o diazez, an togennoù, an doare m’eo bet lakaet kroazigelloù-bolz an dro-geur pe an treuziadoù a-regenn, e c’haller soñjal, er c’hontrol, e oa padet pell ar savidigezh.
Les quatre piliers circulaires marquent le début du chantier, mais les quatre suivant adoptent un plan en losange qui peut traduire un changement de maître d’œuvre. 
Merket eo deroù ar chanter gant ar pevar filer kelc’hiek, met ar pevar filer war-lerc’h a stumm ur romb war an tres, abalamour ma voe cheñchet mestr al labourioù marteze.
Les maladresses dans les voûtements du déambulatoire nord, des naissances des croisées d'ogives sur les tailloirs du déambulatoire sud ou du choix du type de voûtes du rond-point qui permettent le raccordement de la chapelle d'axe au chœur malgré des problèmes manifestes d'alignement traduisent les hésitations et les influences diverses dans ces premières campagnes de travaux qui peuvent s'étaler jusques vers le début du XIVe siècle.
An traoù amparfal e bolzioù an dro-geur norzh, e diazez ar c’hroazigelloù-bolz war daolennoù-kern an dro-geur su, pe dibab seurt bolzioù  an adreñv-keur a dalvez da stagañ ar chapel-ahel ouzh ar c’heur daoust da gudennoù skoueraj splann, kement-se a ziskouez an termerezh hag al levezonoù a bep seurt a oa bet e-pad ar c’houlzadoù labourioù kentañ a oa padet betek deroù ar XIVvet kantved.
L'élévation à trois étages, arcades, triforium et baies parait beaucoup plus uniforme  et traduit cette fois l'influence de l'architecture anglo-normande dans l'affirmation de l'épaisseur du mur (passage normand au niveau des baies) ou des effets décoratifs (fortes moulurations, frise décorative sous le triforium).  
Kalz unvanoc’h e tiskouez bezañ an uhelenn tri estaj, gant gwaregoù-bolz, un triforiom ha toulloù-prenestr. Ar wech-mañ e ro da welet levezon ar savouriezh angl-ha-norman, gant tevder ar voger (tremen norman a-rez ar prenestroù) hag ar c’hinkladurioù (moulladurioù kreñv, frizenn da ginklañ dindan an triforium).
Ce chantier a du être mené d'un seul jet. 
En un taol e oa bet graet ar chanter-se moarvat.
Sans doute interrompu par la guerre de succession (1341-1364), il s'achève par la construction des voûtes à lierne (1410) et la pose des vitraux. 
Chomet e oa a-sav e-pad brezel Hêrezh Breizh emichañs (1341-1364), hag echuet e voe pa voe savet ar bolzioù gant liernoù (1410) ha lakaet ar gwerennoù-livet.
L'évêque Bertrand de Rosmadec et le duc Jean V dont les armoiries vont orner ces voûtes achèvent donc le chœur avant de lancer le chantier  de la façade et de la nef.
Gant an eskob Beltram Rosmadeg hag an dug Yann V, a vo kinklet ar bolzioù-se gant o ardamezioù, e voe echuet ar c’heur enta, a-raok reiñ lañs da chanter an talbenn hag an nev.
La première pierre des tours dont le chantier va durer une trentaine d'années est posée en 1424. 
E 1424 e oa bet lakaet maen kentañ an tourioù, hag un tregont vloaz bennak e oa padet ar chanter.
Il va être marqué par la volonté ducale qui se manifeste par un « mécénat » extrêmement actif qu'on retrouve sur les autres chantiers de l'époque (Le Folgoat, Locronan).
Merket e oa bet gant c’hoant an dug a felle dezhañ ober gant ur « mesenerezh » oberiant-kaer a adkaved e chanterioù all ar mare-se (Ar Folgoad, Lokorn).
Cette façade qui découle de la façade française à deux tours, intègre néanmoins l'influence anglaise avec la présence de deux baies en plein cintre sous un pignon triangulaire. 
Deverañ a ra an talbenn-se eus an talbennoù gall gant daou dour, met kavout a reer al levezon saoz ennañ, gant daou doull-prenestr war hantergelc'h dindan ur pignon tric’hornek.
Les tours,  elles mêmes issues des clochers normands,  découlent des recherches de Notre-Dame du Mur à Morlaix et du clocher du Kreisker à Saint-Pol de Léon. 
An tourioù, bet savet diwar skouer ar c’hloc’hdioù norman, a denn o mad eus an enklaskoù a oa bet graet evit Itron-Varia ar Veur e Montroulez ha kloc’hdi ar C’hreiz-kêr e Kastell-Paol.
Le jeu décoratif et la prolifération des lignes verticales ne laissent pas percevoir l'importance des contreforts ornés de pinacles qu'on retrouvera partout dans l'architecture cornouaillaise  et notamment serviront de modèle direct à de nombreux clochers (Locronan, Pont-Croix, Saint-Herbot, Saint-Tugen, Carhaix ou Ploaré). 
Gant c’hoari ar c’hinkladurioù hag al linennoù a-sonn o paotañ ne weler ket pegen bras eo ar pileroù-harp kinklet gant nadoezioù a vo kavet e pep lec’h e savouriezh Bro-Gerne hag a dalvezo da skouer war-eeun evit kloc’hdioù e-leizh (Lokorn, Pontekroaz, Sant-Herbod, Sant-Tujen, Karaez pe Ploare).
Par ailleurs, jusque dans la plus petite chapelle rurale se retrouveront des éléments issus de ce vocabulaire flamboyant jusqu'au 18ème siècle, à l'origine de ce qui apparaît véritablement comme un style régional.
Er chapelioù bihanañ war ar maez zoken e vo kavet betek an 18vet kantved, a-hend-all, elfennoù tennet eus an doareoù sevel flammek-se, o lakaat diazezoù ar pezh a seblant bezañ ur stil rannvroel evit gwir.
En même temps que s'élevait cette façade (à laquelle il faut adjoindre les portails nord et sud), démarraient par l'est les travaux de la nef qui sera achevée vers 1460.
E-keit ha ma saved an talbenn (hag ivez ar porchedoù norzh ha su) e kroge er reter labourioù an nev a oa da vezañ echuet war-dro 1460.
Son plan s'inscrit dans l'exacte continuité du chœur tandis que les bas-côtés s'alignent sur le déambulatoire et les chapelles latérales. 
An tres anezhañ a gendalc’h ar c’heur en un doare rik, hag a-regenn emañ ar c’hostezioù gant an dro-geur hag ar chapelioù-kostez.
L'élévation reprend, avec un triforium aveugle, la balustrade en quatre-feuille et le passage normand le parti du chœur. 
An uhelenn a gendalc’h, gant un triforiom dall, an aspled e stumm ur berziliaouenn hag an tremen norman a adkemer kinkladurioù ar c’heur.
C'est là un véritable archaïsme  au XVe siècle. 
Un dra mod kozh e oa, evit gwir, er XVvet kantved.
Cette unité ne saurait pourtant  masquer une esthétique absolument opposée : là où le chœur affirmait une verticalité avec des colonnettes montant de la base des piliers à la naissance des voûtes, on peut voir au contraire dans la nef la présence de l'horizontalité, chaque étage étant souligné par un bandeau.
Koulskoude n’eo ket an unvaniezh-se evit kuzhat doareoù kenedouriezh enebet-krenn : tra ma vez linennoù a-sonn e-leizh er c’heur, gant kolonennoùigoù a sav eus diazez ar pileroù betek deroù ar bolzioù, e weler traoù a-led er c’hontrol en nev ma vez lakaet pep estaj war wel gant ur vandenn.
L'absence d'alignement entre le chœur et la nef suscite un certain nombre d'interrogations pour lesquelles ont été proposées de multiples interprétations. 
N’emañ ket ar c’heur hag an nev a-regenn, hag abalamour da se e c’haller ober un toullad goulennoù a oa bet kinniget displegadennoù e-leizh evito.
Présente dans de nombreuses autres églises de façon moins marquée, on y voit généralement une orientation symbolique reprenant la position de la tête du Christ sur la croix. 
An dra-se a weler e kalz ilizoù all, en un doare ha n’eo ket ken anat avat. Un arouez a weler en dra-se peurvuiañ, un taolennadur eus penaos e oa penn ar C’hrist war ar groaz.
Des interprétations plus techniques sont cependant souvent avancées, notamment celles évoquant la nécessité d'asseoir la construction de la nef sur des bases stables en l'éloignant du cours de l'Odet qu'un alignement rigoureux aurait rendu trop proche. 
Displegadennoù teknikeloc’h a roer alies evelato, evel ar ret ma oa sevel an nev war diazezoù stabil en ur bellaat anezhi diouzh naoz an Oded a vije bet re dost ma vije bet an nev hag ar c’heur a-regenn.
Il faut aussi souligner le fait que le chantier du transept fut mis en œuvre en tout dernier lieu comme si on avait repoussé au dernier moment les problèmes de raccordement (vers 1460). 
Ret eo pouezañ ivez war ar fed ma oa bet graet chanter an nev er penn diwezhañ, evel pa vije bet ampellet ar c’hudennoù skarvañ betek ar mare diwezhañ (war-dro 1460).
Il faut noter à cet égard la particularité de la chapelle qu'il a fallu rajouter au chœur du côté sud pour se raccorder au transept. 
Dav eo notennañ, er c’heñver-se, dibarder ar chapel a oa bet ret ouzhpennañ d’ar c’heur er c’hostez su evit skarvañ anezhañ ouzh ar groazenn.
Elle nécessita alors la reprise de la dernière travée du déambulatoire, qui fut « rallongée », laissant ainsi le pilier sans retombée d'ogive.
Evit sevel anezhi e oa bet ret kemmañ treuziad diwezhañ an dro-geur a voe astennet, o lezel ar piler hep azkouezh krommvegenn ebet.
Pour les voûtements de la nef et du transept, on retrouve le même parti que dans le chœur avec le lierne continu. 
Evit bolzioù an nev hag ar groazenn e kaver ar memes doare sevel hag er c’heur, gant al liern didroc’h.
Les différentes armoiries présentes sur les clés de voûtes permettent par ailleurs de préciser des datations qui situeraient l'achèvement des voûtes et leur mise en peinture de 1486 à 1500. 
Gant an ardamezioù a weler war alc’hwezioù ar bolzioù e c’haller gouzout resis pegoulz e oa bet echuet ar bolzioù ha pegoulz e oant bet livet, eus 1486 da 1500.
On peut aussi avancer les mêmes datations pour la pose des verrières hautes.
Gallout a reer soñjal e oa bet lakaet ar gwerennegoù uhel d’ar memes mare.
Isolée de son environnement au XIXe siècle, la cathédrale est au contraire, à l'origine, très liée à son environnement. 
Distag diouzh hec’h endro e oa an iliz-veur en XIXvet kantved, met er penn kentañ, er c’hontrol, e oa stag ouzh ar pezh a oa en-dro dezhi.
Son emplacement détermine les circulations dans la ville et l'orientation de la façade. 
Gant al lec’h m’emañ eo bet termenet an doare da vont ha dont e kêr ha durc’hadur an talbenn.
Le positionnement à proximité de l'enceinte sud a occasionné des dispositions particulières comme le transfert des portails latéraux sur les façades nord et sud des tours : le portail sud, portail Sainte-Catherine, desservant la porte de l'évêque et l'hôpital implanté sur la rive gauche (préfecture actuelle) et le portail nord, porche des baptêmes, véritable porche paroissial avec ses bancs et les niches pour les statues des apôtres tourné vers la ville et complété par un ossuaire (1514). 
Abalamour ma oa tost d’ar voger-dro su e oa bet kaset traoù zo da lec’hioù disheñvel, evel an dorioù-dal kostez lakaet war dalbennoù norzh ha su an tourioù : an nor-dal su, anezhi dor-dal Santez-Katell a gas da zor an eskob ha d’an ospital diazezet war ar ribl kleiz (el lec’h m’emañ ar prefeti bremañ) hag an nor-dal norzh, porched ar badeziantoù anezhañ, ur gwir borched-parrez gant e vankoù hag ar c’hustodoù evit delwennoù an ebestel troet etrezek kêr ha klokaet gant ur c’harnel (1514).
Le porche occidental trouve lui sa place naturelle entre les deux tours. 
Evit ar porched kornôg, kavout a ra e lec’h naturel entre an daou dour.
Toute l'esthétique de ces trois portails ressort de l'époque flamboyante : quatre-feuilles, choux-frisés, fleurons, grands gâbles qui coupent les moulurations et balustrades. 
Eus mare ar c’hiz c’hotek flammek eo holl ginkladurioù an tri forched-se : perziliaouennoù, kaol rodellek, fleurennoù, togelloù bras hag a droc’h ar moulladurioù hag an aspledoù.
Des pinacles et des niches ornent les contreforts tandis qu'apparaît  tout un bestiaire : monstres, chiens, personnages énigmatiques, gargouilles et avec eux, tout un imaginaire au service d'un programme religieux et politique. 
Kinklet eo an harpelloù gant nadoezioù ha kustodoù tra ma teu ur strollad boudoù iskis war wel : euzhviled, chas, tudennoù kevrinus, gargoulioù ha ganto ur bed faltazius a-bezh e servij ar relijion hag ar politikerezh.